Bæjarstjóri Grindavíkur segir bæði ótta og kvíða hjá íbúum vegna óvenjulegs landriss vestan við fjallið Þorbjörn í nágrenni bæjarins . Lögreglustjórinn á Suðurnesjum segir mikilvægt að fullorðnir sem börn og unglingar fylgist vel með framvindu mála . Bakarameistarinn í bænum segir fólk skelkað en ánægt með viðbragðsaðila . Tómas Már Sigurðsson , forstjóri HS Orku , sem framleiðir rafmagn sem og heitt og kalt vatn fyrir sveitarfélögin á Suðurnesjum , segir fyrirtækið vel í stakk búið til að takast á við það ef eitthvað frekar gerist á svæðinu , en eins og greint hefur verið frá er óvenjulegt landris vestan við fjallið Þorbjörn á Reykjanesi .